462 



rianthium a hypanthio secedit, ut in Rosaceis et affinibus, 

 quae perigyna et quidem calycina dixerim. Corollae 

 plerumque adnata sunt in Monopetalis, exceptis Ericaceis 

 et Rhododendreis, sed rarius ex ipsis emergunt, et fila- 

 mento tantummodo adnato ad receptacdum usque pergunt, 

 ubi innata reperiuntur, uti Cassiuius jamjam statuit 

 (Opusc. 2. 387.). In Crassulaceis et quidem iuteriora 

 petalorum basi adhaerent. Partim petalis adnata, partim 

 receptaculo inserta repenuntur in Silene affinibusque. 

 Haec omnia stamina perigyna epipetala dixerim. Ger- 

 mini inserta in <floribus superis epigyna dicuntur aut 

 supera. 



Secundum situm in flore aut monocycla sunt aut 

 polycycla, monocycla iterum aut monogyra aut di- 

 gyra aut polygyra. Monocycla monogyra et digyra 

 Jussieuo definita vocantur, reliqua indefinita, nominemi- 

 nus bono, cum revera indefinita non sint. Sed illa faci- 

 cilius cum perigonii phyllis secundum situm comparari 

 possunt, quam haec. Novum verticillum plerumque sta- 

 mina in flore incipiunt. De staminum alternatione cum 

 perigonii phyllis aut eorum oppositione jam supra dictum 

 est, et varii casus anomali explicati. 



Numerus staminum reduci potest ad primitivos, ter- 

 narium, quaternarium , quinarium; majores numeri e mul- 

 tiplicatione oriuntur, minores e defectu. Numerum qua- 

 ternarium aut primitivum dicere poteris aut defectivum 

 quinarium, cum non raro numerus quinarius defectu in 

 quaternarium redeat et quaternarius additione unius par- 



